กฎทบวง ฉบับที่ 5 (พ.ศ. 2522) ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ. 2507
กฎทบวง
กฎทบวง
ฉบับที่
๕ (พ.ศ.๒๕๒๒)
ออกตามความในพระราชบัญญัติระเบียบข้าราชการพลเรือน
ในมหาวิทยาลัย
พ.ศ. ๒๕๐๗[๑]
  

อาศัยอำนาจตามความในมาตรา ๔ และมาตรา ๕
แห่งพระราชบัญญัติระเบียบข้าราชการพลเรือนในมหาวิทยาลัย พ.ศ. ๒๕๐๗ ข้อ ๑๘
แห่งประกาศของคณะปฏิวัติ ฉบับที่ ๒๑๗ ลงวันที่ ๒๙ กันยายน พ.ศ. ๒๕๑๕ และมาตรา ๗
แห่งพระราชบัญญัติแก้ไขเพิ่มเติมประกาศของคณะปฏิวัติ ฉบับที่ ๒๑๖ ลงวันที่ ๒๙
กันยายน พ.ศ. ๒๕๑๕ (ฉบับที่ ๑๘) พ.ศ. ๒๕๒๐
รัฐมนตรีว่าการทบวงมหาวิทยาลัยออกกฎทบวงไว้ดังต่อไปนี้

ให้ยกเลิกความในข้อ ๑๕ แห่งกฎทบวง ฉบับที่ ๒
(พ.ศ. ๒๕๑๙) ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ.
๒๕๐๗ ซึ่งแก้ไขเพิ่มเติมโดยกฎทบวง ฉบับที่ ๔ (พ.ศ. ๒๕๒๑)
ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ. ๒๕๐๗
และให้ใช้ข้อความต่อไปนี้แทน
ข้อ ๑๕ ข้าราชการพลเรือนซึ่งดำรงตำแหน่งข้าราชการพลเรือนในมหาวิทยาลัยให้ได้รับเงินเดือนตามตำแหน่งดังต่อไปนี้
(ก) ตำแหน่งซึ่งมีหน้าที่สอน วิจัย
และให้บริการทางวิชาการตามข้อ ๑๑ (ก) ให้ได้รับเงินเดือนตามที่ ก.ม.
กำหนดไว้ในมาตราฐานกำหนดตำแหน่ง
(ข) ตำแหน่งซึ่งมีหน้าที่ให้บริการทางวิชาการ ตามข้อ
๑๑ (ข) ให้ได้รับเงินเดือนในระดับตามที่ ก.ม. กำหนดไว้ในมาตรฐานกำหนดตำแหน่
(ค)
ตำแหน่งซึ่งมีหน้าที่เกี่ยวกับงานบริหารและธุรการ
(๑) ตำแหน่งตามที่ระบุไว้ในข้อ ๑๑ (ค) (๑) ถึง
(๘) ซึ่งเป็นตำแหน่งที่แต่งตั้งจากผู้ดำรงตำแหน่งในข้อ ๑๑ (ก)
ให้ได้รับเงินเดือนตามตำแหน่งที่ระบุไว้ใน (ก) เว้นแต่ผู้ดำรงตำแหน่งอธิการบดี
เมื่อได้รับเงินเดือนถึงขั้นสูงสุดของตำแหน่งรองศาสตราจารย์ขึ้นไปในขณะที่ดำรงตำแหน่งดังกล่าว
ให้ได้รับเงินเดือนจนถึงขั้นสูงสุดของตำแหน่งศาสตราจารย์ได้
(๒) ตำแหน่งตามที่ระบุไว้ในข้อ ๑๑ (ค) (๙) ถึง
(๑๓) ให้ได้รับเงินเดือนในระดับตามที่ ก.ม. กำหนดไว้ในมาตรฐานกำหนดตำแหน่ง

ในกรณีที่มีเหตุผลและมีความจำเป็นอย่างยิ่งที่จะต้องรับโอนข้าราชการ
หรือบรรจุผู้ออำจากราชการไปแล้วกลับเข้ารับราชการเพื่อแต่งตั้งให้ดำรงตำแหน่งตามข้อ
๑๑ (ก) ก.ม. อาจกำหนดให้ผูนั้นได้รับเงินเดือนในระดับหรือขั้นเงินเดือนไม่สูงกว่าเงินเดือนที่ผู้นั้นได้รับหรือเคยได้รับอยู่ในขณะออกจากราชการได้
แต่ต้องไม่สูงกว่าขั้นสูงสุดของตำแหน่งศาสตราจารย์
ทั้งนี้ ตามบัญชีอัตราเงินเดือนข้าราชการพลเรือน
ท้ายกฎหมายว่าด้วยระเบียบข้าราชการพลเรือน โดย ก.ม. จะกำหนดให้มีระดับตามที่กำหนดไว้ในบัญชีดังกล่าวหรือไม่ก็ได้


ให้ไว้
ณ วันที่ ๔ มิถุนายน พ.ศ. ๒๕๒๒
เกษม สุวรรณกุล
รัฐมนตรีว่าการทบวงมหาวิทยาลัย 
























อัมภิญา/พิมพ์
๘
กุมภาพันธ์ ๒๕๕๑

[๑]
ราชกิจจานุเบกษา เล่ม ๙๖/ตอนที่ ๙๕/ฉบับพิเศษ หน้า ๒๖/๑๔ มิถุนายน
๒๕๒๒
หมายเหตุ
:-เหตุผลในการประกาศใช้กฎทบวงฉบับนี้ คือ
เพื่อให้มหาวิทยาลัยสามารถรับโอนข้าราชการหรือบรรจุผู้มีความรู้ความสามารถและประสบการณ์ซึ่งออกจากราชการไปแล้วกลับเข้ารับราชการเพื่อแต่งตั้งให้ดำรงตำแหน่ง
ซึ่งมีหน้าที่สอน วิจัย และให้บริการทางวิชาการในมหาวิทยาลัย
และให้ได้รับเงินเดือนในอัตราที่เป็นธรรมยิ่งขึ้น จึงจำเป็นต้องออกกฏทบวงนี้